Document ID: 31992R2169

KOMISSION ASETUS (ETY) N:o 2169/92,
annettu 30 päivänä heinäkuuta 1992,
markkinointivuoden 1991/1992 jalostamattomien kuivattujen viinirypäleiden varastointituen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1569/92(2), ja erityisesti sen 8 artiklan 7 kohdan,
sekä katsoo, että
jalostamattomia kuivattuja viinirypäleitä ja kuivattuja viikunoita koskevasta varastointituesta ja taloudellisesta korvauksesta 12 päivänä maaliskuuta 1985 annetussa komission asetuksen (ETY) N:o 627/85(3), sellaisena kuin se on muutettuna asetuksella (ETY) N:o 3602/90(4), 1 artiklan 1 kohdassa säädetään varastointituen vahvistamisesta päivää kohti ja 100 nettokilogrammaa 4 luokkaan kuuluvia sultanarusinoita kohti; kyseisen artiklan 2 kohdassa säädetään, että yhtä varastointitukimäärää sovelletaan kuivattuihin viinirypäleisiin niiden ostamista seuraavan vuoden helmikuun loppuun asti ja toista määrää sovelletaan tämän päivämäärän jälkeiseen varastointiin,
varastointituki lasketaan ottaen huomioon varastoinnin tekniset kustannukset ja kuivatuista viinirypäleistä maksetun ostohinnan rahoitus, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuoden 1991/1992 kuivatuille viinirypäleille asetuksen (ETY) N:o 627/85 1 artiklassa tarkoitettu varastointituki on tämän asetuksen liitteessä esitetty tuki.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1992.

Labels: 17
6